b'\n_START_ARTICLE_\nHeroes of the Baltic Sea\n_START_SECTION_\nJuoni\n_START_PARAGRAPH_\nSarjassa seurataan 1400-luvulla el\xc3\xa4neen Axel Tottin el\xc3\xa4m\xc3\xa4\xc3\xa4 kahdella tavalla; ensin reality-osan nuoret selvitt\xc3\xa4v\xc3\xa4t Axeliin liittyvi\xc3\xa4 arvoituksia, ja sitten draamassa katsojalle kerrotaan, kuinka tarina etenee.\n_START_SECTION_\nOsa 1: Haaksirikko\n_START_PARAGRAPH_\nSarja alkaa kohtauksella, jossa Hanneke Wromen kapteeni huomaa merirosvojen seuraavan laivaa, vaikka laivan lasti, 10\xc2\xa0000 kultarahaa oli salaisuus. H\xc3\xa4n ep\xc3\xa4ileekin, etteiv\xc3\xa4t merirosvot jahtaa kultaa, vaan Raaseporin linnanherran Lauri Akselinpoika Tottin vaimoa, Katariina Viffertia ja heid\xc3\xa4n poikaansa, Axel Tottia. Axel ehdottaa laivan ohjaamista myrskyyn merirosvoilta pakenemiseksi. Kapteenin mielest\xc3\xa4 se on ainut keino. Laiva kaatuu myrskyss\xc3\xa4 ja uppoaa, ja Axel on ainoa eloonj\xc3\xa4\xc3\xa4nyt._NEWLINE_H\xc3\xa4n her\xc3\xa4\xc3\xa4 er\xc3\xa4\xc3\xa4ll\xc3\xa4 saarella, jossa Axel tapaa saaren asukkaita. He viev\xc3\xa4t Axelin kotiinsa. Perheen is\xc3\xa4 l\xc3\xa4htee tarkastamaan saaren kyl\xc3\xa4\xc3\xa4, mutta palaa pian nuoli sel\xc3\xa4ss\xc3\xa4\xc3\xa4n. Merirosvot hy\xc3\xb6kk\xc3\xa4\xc3\xa4v\xc3\xa4t, ja Axel pakenee perheen lasten kanssa. H\xc3\xa4nelle neuvotaan, miten h\xc3\xa4n p\xc3\xa4\xc3\xa4sisi R\xc3\xa4\xc3\xa4veliin, nyk. Tallinnaan, ja h\xc3\xa4n jatkaa yksin. Axel sytytt\xc3\xa4\xc3\xa4 tulen loistoon, jotta ohikulkevat laivat huomaisivat h\xc3\xa4net, mutta my\xc3\xb6s merirosvot huomaavat h\xc3\xa4net, ja p\xc3\xa4\xc3\xa4sev\xc3\xa4t loistolle. Axel piiloutuu, ja kun h\xc3\xa4n huomasi veneen l\xc3\xa4hteneen laivasta hakemaan h\xc3\xa4nt\xc3\xa4, Axel pakenee hypp\xc3\xa4\xc3\xa4m\xc3\xa4ll\xc3\xa4 kallionkielekkeelt\xc3\xa4 alas veteen.\n_START_SECTION_\nOsa 2: Pako\n_START_PARAGRAPH_\nAxel oli p\xc3\xa4\xc3\xa4ssyt R\xc3\xa4\xc3\xa4veliin, ja etsii maalari Sittowia, koska Axelin is\xc3\xa4 on tilannut muotokuvan h\xc3\xa4nelt\xc3\xa4, ja is\xc3\xa4\xc3\xa4 odotetaan hakevan valmis muotokuva. Axel j\xc3\xa4tt\xc3\xa4\xc3\xa4 is\xc3\xa4lleen viestin, jossa h\xc3\xa4n kertoo k\xc3\xa4yv\xc3\xa4ns\xc3\xa4 Sittowin luona joka p\xc3\xa4iv\xc3\xa4, kunnes tapaa is\xc3\xa4ns\xc3\xa4. Kesken kirjoittamisen merirosvot tulevat Sittowin galleriaan, ja Axel pakenee ulos ja piiloutuu. Orjakauppias l\xc3\xb6yt\xc3\xa4\xc3\xa4 h\xc3\xa4net ja luulee h\xc3\xa4nt\xc3\xa4 orjaksi. Axel joutuu Gotlantiin matkalla olevaan orjalaivaan, mutta p\xc3\xa4\xc3\xa4see merirosvoja pakoon.\n_START_SECTION_\nOsa 3: Mestaus\n_START_PARAGRAPH_\nAxel on Gotlannissa orjana. Kun h\xc3\xa4n l\xc3\xb6yt\xc3\xa4\xc3\xa4 Ingrid Oxen vihkon, h\xc3\xa4nen lukutaitoisuus paljastuu Ingridille. H\xc3\xa4n haluaa Axelin opettavan h\xc3\xa4net lukemaan, koska muutoin h\xc3\xa4nt\xc3\xa4 ei opetettaisi. Axel suostuu,kunhan Ingrid pit\xc3\xa4\xc3\xa4 sen salassa. He yst\xc3\xa4vystyv\xc3\xa4t opetuksen aikana._NEWLINE_Axel ja Ingrid ovat jo aikuisia, ja Ingrid kertoo Axelille teloitettavista merirosvoista, jolloin Axel huolestuu paljastumisen mahdollisuudesta, mutta l\xc3\xa4htee katsomaan teloitusta. Teloitettavat eiv\xc3\xa4t ole Axelille tuttuja, mutta mestauksen j\xc3\xa4lkeen he t\xc3\xb6rm\xc3\xa4\xc3\xa4v\xc3\xa4t kapakassa Magnus ja Margaretha Flemingiin. Alkaa tappelu, jonka aikana Axel ja Ingrid pakenevat. Axel p\xc3\xa4\xc3\xa4tt\xc3\xa4\xc3\xa4 l\xc3\xa4hte\xc3\xa4 sotaan Tanskaa vastaan, jotta h\xc3\xa4n p\xc3\xa4\xc3\xa4sisi vapaaksi, eik\xc3\xa4 olisi en\xc3\xa4\xc3\xa4 orja. H\xc3\xa4n lupaa ennen l\xc3\xa4ht\xc3\xb6\xc3\xa4 Ingridille palaavansa takaisin p\xc3\xa4\xc3\xa4sty\xc3\xa4\xc3\xa4n sodasta.'